**Výzva na predloženie cenovej ponuky**

pre zákazku s nízkou hodnotou v rámci postupu verejného obstarávania podľa § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

1. **Identifikácia verejného obstarávateľa:**

Názov organizácie: Nemocnica Poprad, a.s.

IČO: 36 513 458

Štatutárny zástupca: MUDr. Jozef Tekáč, MPH – predseda predstavenstva

 Mgr. Bc. Richard Vojsovič – člen predstavenstva

Sídlo organizácie: Banícka 803/28, 058 45 Poprad

Kontaktná osoba: Jana Langová

Komunikácia v tomto verejnom obstarávaní bude prebiehať v systéme JOSEPHINE.

1. **Názov predmetu zákazky: „Odborné technické prehliadky a skúšky el. VTZ, VTZ- bleskozvodov, el. spotrebičov“**
2. **Druh zákazky:** služba
3. **CPV kód:** 71356100-9 – Technická kontrola
4. **Zmluvný vzťah:** S úspešným uchádzačom bude uzavretá zmluva.
5. **Opis predmetu zákazky:** Príloha č. 1 – 1. Bleskozvody

Príloha č. 1 – 2. Revízie el. inštalácie 2022

 Príloha č. 1 – 3. Revízie el. spotrebičov 2022

**Obsah ponuky:** Uchádzač predloží **naskenovanú**, **vyplnenú, opečiatkovanú a podpísanú prílohu č. 2. Celková cenová ponuka**.

Príloha č. 2 musí byť vyplnená na základe výpočtov uvedených v prílohe č. 1 -1. Bleskozvody, 2. Revízie el. inštalácie 2022, 3. Revízie el. spotrebičov 2022. Uvedené prílohy č. 1 slúžia k výpočtu pre celkovú cenovú ponuku, (Príloha č.2). Tieto prílohy bude predkladať len výherný uchádzač na základe najnižšej cenovej ponuky.

1. **Predpokladaná hodnota zákazky:** **93 540,30 € bez DPH**.
2. **Miesto vykonania služby:** Nemocnica Poprad, Banícka 803/28, 058 45 Poprad, objekty prislúchajúce k Nemocnici Poprad
3. **Rozdelenie predmetu obstarávania na časti:**

NIE [X] ÁNO [ ]

Uchádzač musí predložiť cenovú ponuku na celý predmet zákazky.

1. **Možnosť predloženia variantných riešení:**

NIE [X] ÁNO [ ]

Ak súčasťou ponuky uchádzača bude aj variantné riešenie, nebude takéto variantné riešenie zaradené do vyhodnotenia a nebude brané do úvahy.

1. **Trvanie zmluvy a realizácia predmetu zákazky:**
* Termín vykonania služby do 31.12.2022.
* Táto zmluva sa uzatvára na dobu určitú, na obdobie odo dňa účinnosti zmluvy do 31.12.2022 alebo do vyčerpania finančného limitu (celková maximálna cena tovaru) **........s DPH**, v závislosti od toho, ktorá skutočnosť nastane skôr.
1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:** Predmet zákazky bude financovaný z vlastných zdrojov verejného obstarávateľa. Splatnosť faktúry do 60 dní odo dňa jej doručenia.
2. **Lehota na predkladanie ponúk:** Do 4.7.2022 do 9:00 hod.
3. **Termín otvárania ponúk:** 4.7.2022 o 9:30 hod.
4. **Komunikácia:**

Ponuky je potrebné doručiť v lehote na predkladanie ponúk v elektronickej forme cez informačný systém JOSEPHINE.

Uchádzač predloží cenovú ponuku elektronicky prostredníctvom elektronického systému **JOSEPHINE** umiestnenom na webovej adrese: <https://josephine.proebiz.com/sk/>. Ponuku je potrebné doručiť v lehote na predkladanie ponúk do elektronického systému k predmetnej zákazke. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“). Predložené doklady musia byť k termínu predloženia ponuky platné a aktuálne. Uchádzačom navrhované ceny za predmet zákazky budú vyjadrené v EUR (Eurách) s presnosťou na 2 desatinné miesta a vložené do systému JOSEPHINE. V prípade žiadosti o vysvetlenie výzvy a sprievodných dokumentov potrebných na vypracovanie ponuky má byť žiadosť doručená verejnému obstarávateľovi prostredníctvom elektronického nástroja JOSEPHINE.

Predkladanie ponúk a komunikácia je možná len po registrácií uchádzača v systéme JOSEPHINE. Manuál registrácie pre záujemcu/uchádzača: <https://store.proebiz.com/docs/josephine/sk/ManualregistracieSK.pdf>.

1. **Vysvetľovanie:**

V prípade nejasností alebo potreby vysvetlenia údajov uvedených v tejto výzve môže záujemca v lehote na predloženie cenovej ponuky požiadať verejného obstarávateľa o vysvetlenie prostredníctvom systému JOSEPHINE, najneskôr v deň predchádzajúci poslednému dňu lehoty na predkladanie ponúk do 11:00 hod.

1. **Cena a spôsob určenia ceny:**

Navrhovaná zmluvná cena musí byť stanovená podľa zákona č. 18/1996 Z. z. o cenách v znení neskorších predpisov. Uchádzačom navrhovaná zmluvná cena bude vyjadrená **v EUR zaokrúhlená na 2 desatinné miesta**.

Uchádzač uvedie navrhovanú zmluvnú cenu v zložení viď. Príloha č.2 Celková cenová ponuka .

Ak uchádzač nie je platiteľom DPH, uvedie navrhovanú zmluvnú cenu, t. j. celkovú cenu v EUR. Na skutočnosť, že nie je platiteľom DPH, upozorní v ponuke.

1. **Kritérium na vyhodnotenie ponúk:**

1. Jediným kritériom na vyhodnotenie ponúk je najnižšia celková cena v EUR s DPH za celý predmet zákazky.

2. Úspešným uchádzačom sa stane uchádzač, ktorý splní podmienky účasti, požiadavky na predmet zákazky a zároveň bude mať najnižšiu celkovú cenu za celý predmet zákazky.

3. Vyhodnocovaná bude ponuka uchádzača, ktorý sa umiestni prvý v poradí.

1. **Podmienky účasti a doklady na ich preukázanie:**

Uchádzač musí spĺňať podmienky účasti podľa § 32 ods. 1 písm. e) a písm. f) ZVO.

1. Verejný obstarávateľ overuje splnenie podmienok účasti podľa § 32 ods. 1 písm. e) ZVO v Zozname hospodárskych subjektov. Ak uchádzač nie je zapísaný v Zozname hospodárskych subjektov, verejný obstarávateľ overí jeho oprávnenie vo verejne dostupných registroch (OR SR, ZR SR, a iné). Pokiaľ vyhľadávanie v príslušných registroch/Zozname nie je možné, verejný obstarávateľ požiada uchádzača o predloženie dokladu o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
2. Verejný obstarávateľ overuje splnenie podmienok účasti podľa § 32 ods. 1 písm. f) ZVO vo verejne dostupnej databáze registra osôb so zákazom účasti vo verejnom obstarávaní, ktorý vedie Úrad pre verejné obstarávanie na stránke <https://www.uvo.gov.sk/register-osob-so-zakazom-490.html> V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená.
3. Uchádzač musí preukázať súlad s podrobným opisom predmetu zákazky uvedenom vo výzve a jej prílohách.
4. **Obsah ponuky: (nascanované, podpísané, opečiatkované prílohy)**

- Celková cenová ponuka (Príloha č. 2 Výzvy)

 - Víťazný uchádzač predloží Prílohu č. 1 Výzvy

Uchádzač predložením cenovej ponuky súhlasí so všetkými podmienkami uvedenými vo Výzve a jej prílohách.

1. **Informácia o vyhradení zákazky pre chránené dielne alebo chránené pracoviská:**

Nevyhradená.

1. **Uplynutie lehoty viazanosti ponúk:**

Po dobu 6 mesiacov od lehoty na predkladanie ponúk.

1. **Verejný obstarávateľ si vyhradzuje:**
2. právo zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota.
3. možnosť vylúčiť uchádzača kedykoľvek počas verejného obstarávania ak na základe dôveryhodných informácií, bez potreby vydania predchádzajúceho rozhodnutia akýmkoľvek orgánom verejnej moci, má dôvodné podozrenie, že uchádzač alebo záujemca uzavrel s iným hospodárskym subjektom dohodu narúšajúcu alebo obmedzujúcu hospodársku súťaž, a to bez ohľadu na akýkoľvek majetkový, zmluvný alebo personálny vzťah medzi týmto uchádzačom alebo záujemcom a daným hospodárskym subjektom. V prípade vylúčenia uchádzača z tohto dôvodu, dôkazné bremeno je na verejnom obstarávateľovi.
4. **Jazyk ponuky:**

Ponuku s požadovanými dokladmi je potrebné predložiť v slovenskom resp. českom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka. Pokiaľ sa zistí rozdiel v ich obsahu, rozhodujúci je úradný preklad do slovenského jazyka.

1. **Konflikt záujmov:**

Verejný obstarávateľ je povinný zabezpečiť, aby v celom procese tohto postupu zadávania zákazky nedošlo ku konfliktu záujmov, ktoré by viedlo k narušeniu alebo obmedzeniu hospodárskej súťaže alebo porušeniu princípu transparentnosti a princípu rovnakého zaobchádzania v tomto verejnom obstarávaní.

V prípade existencie konfliktu záujmov verejný obstarávateľ prijme primerané opatrenia a vykoná nápravu pre jeho odstránenie. Opatreniami podľa prvej vety sú najmä vylúčenie zainteresovanej osoby z procesu prípravy alebo realizácie tohto postupu zadávania zákazky alebo úprava jej povinností a zodpovednosti s cieľom zabrániť pretrvávaniu konfliktu záujmov.

V prípade nemožnosti odstrániť konflikt záujmov inými účinnými opatreniami, vylúči verejný obstarávateľ v súlade s ustanovením § 40 ods. 6 písm. f) ZVO uchádzača, ktorého sa konflikt záujmov týka, z tohto postupu zadávania zákazky.

1. **Elektronická aukcia:**

Vzhľadom na charakter predmetu zákazky elektronická aukcia nebude aplikovaná.

1. **Uzatvorenie zmluvy:**
* Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f). Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d). Ustanovenie § 11 tým nie je dotknuté.
* Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom, ktorý nespĺňa povinnosti uvedené v § 11 ods. 1 ZVO.

V Poprade, dňa: 17.6.2022

 ........................................................

 Jana Langová

 SOR pre VO

Prílohy:

 - Príloha č. 1 – 1. Bleskozvody

 **-** Príloha č. 1 – 2. Revízie el. inštalácie 2022

 - Príloha č. 1 – 3. Revízie el. spotrebičov 2022

 - Príloha č.2 Celková cenová ponuka

 - Návrh zmluvy (Príloha č. 3 Výzvy)